BSC-LT/ACAData huggingface dataset:
[ca] Els amfibis són un dels grups de vertebrats més amenaçats del planeta. En l'actualitat, la pèrdua i transformació dels hàbitats dels amfibis pot arribar a comprometre la seua conservació en alguns punts de la Comunitat Valenciana. Amb l'objectiu de conéixer l'estat de conservació de les poblacions d'amfibis del Parc Natural de la Font Roja s'ha procedit al mostreig dels seus hàbitats i poblacions dins d'aquesta zona protegida. Per a això s'ha elaborat una tipologia dels punts d'aigua més comuns al Parc Natural i s'ha estudiat la connectivitat dels mateixos, així com la presència de les diferents espècies d'amfibis que habiten en la Font Roja amb l'objectiu de millorar la seua conservació per mitjà d'una sèrie de propostes de gestió.

[en] Amphibians are one of the most threatened vertebrate groups in the world. Nowadays, the loss and transformation of the amphibians habitat can involve its preservations in some places in Comunidad Valenciana. In order to know the amphibian population state of preservation in the Font Roja Natural Park, we have gone on to the sampling of its habitats and population inside this nature reserve, therefore, we have developed a typology of the most common water points in the Natural Park, and we have studied their connectivity, likewise the presence of different amphibian species who live in Font Roja, with the aim of improving the preservation by a series of management proposals.
[ca] Sovint s'ha destacat la dificultat d'accedir a la literatura de Felip de Malla per la densitat de la seua prosa i la manca d'edicions modernes. A finals dels anys setanta es van iniciar recerques que aportaren noves dades, i se'n feren edicions, com la del Memorial del pecador remut. Malgrat els avanços, encara queda bona part de la seua obra sense editar, fet que en palesa la necessitat d'estudi i difusió. Aquest treball ofereix l'estudi i l'edició crítica del Sermó de la Immaculada Concepció.

[en] The difficulty of accessing the works of Felip de Malla has often been highlighted, largely due to the density of his prose and the lack of modern editions. In the late 1970s, research efforts began to shed new light on his oeuvre, resulting in editions such as that of the Memorial del pecador remut. Despite these advances, a significant portion of his work remains unpublished, underscoring the need for further study and dissemination. This study presents an analysis and critical edition of the Sermó de la Immaculada Concepció.
[ca] L'itinerari presentat descriu el paratge de la Font Roja, ubicat al sud-oest de la ciutat d'Alcoi. En ell es destaquen els elements paisatgístics següents: el bosc mediterrani, la geologia, la paleontologia i l'aprofitament dels recursos naturals d'origen abiòtic i biòtic com els masos, caves, carboneres, forns de calç, etc.

[en] The itinerary which Font Roja's park describes is located at the southwest of Alcoy. We can highlight the following landscape elements: Mediterranean forest, geology, palaeontology and the use of the natural resources which have an abiotic and biotic origin such us farmhouses, snowfields, coal, lime kilns, etc.
[ca] Aquest treball estudia i edita un cançoner d'autor, anònim, escrit a mitjan segle XVI i conservat fragmentàriament. De les cent vuitanta composicions que havia contingut inicialment ara només se'n conserven cent: noranta-vuit en català i dues (els números 23 i 24) en castellà. Totes eren desconegudes, encara que una (núm. 21) recrea uns versos que devien ser tradicionals, ja que apareixen amb poca variació en una composició del cançoner Flor de enamorados, de Joan Timoneda. A pesar dels defectes mètrics i estròfics i la reiteració dels tòpics de la poesia de cançoner, en aquest recull també trobem temes nous i un lèxic i una sintaxi populars que el fan interessant.

[en] This work studies and publishes a hitherto unknown songbook of a single author, written in the mid-Sixteenth century and preserved fragmentarily. It is anonymous. It contains the only 100 compositions that we conserve from the 180 original ones: 98 compositions are in Catalan and 2 in Spanish (num. 23 and 24). All of them were unkonwn and only one (num. 21) copies verses that were probably traditional, because they appear with small variations in the songbook Flor de enamorados by Joan Timoneda. Despite the metric and strophic imperfections and the reiteration of the common places of the cancioneril poetry, there are also new themes and a popular lexicon and syntax that make it interesting.
[ca] Partint de la sociologia comprensiva weberiana, dels mètodes hermenèutic i d'anàlisi iconològica aplicada a nou obres plàstiques contemporànies (pintura, escultura i fotografia) significatives i representatives de l'art contemporani, aquest article té dos objectius concrets: analitzar la construcció de la soledat dels cossos i de les emocions humanes en l'art plàstic contemporani i constatar com ha evolucionat aquesta temàtica en les pràctiques artístiques des de la modernitat simple fins a la reflexiva, en el context de la societat de la individualització i de la separativitat. Com s'evidenciarà, els cossos i les emocions són maltractats, en tant que les obres analitzades mostren hòmens i dones solitàries, condemnats a viure o estranys en el seu temps, sense oblidar que han sigut descorporeïtzats i desentimentalitzats.

[en] Starting from the broad sweep of Weberian Sociology, hermeneutical and iconological analysis methods were applied to 9 contemporary plastic works (painting, sculpture and photography) that are significant and representative of Contemporary Art. This paper pursues two goals, namely to: (1) analyse the construction of the solitude of the bodies and human emotions depicted in contemporary plastic art; (2) show how this theme has evolved in artistic practices from simple to reflective modernity in the context of a society enshrining individualisation and separateness. As will become evident, the bodies and emotions are mistreated given that the analysed works depict lonely men and women leading depressing, empty lives. The mistreatment lies in the fact that these figures have been disembodied and de-sentimentalised for artistic effect.
[ca] En l'Arxiu General de Simancas es conserva un expedient que porta per títol: Castillo de Guardamar. Se reparan sus fortificaciones del producto del tercio y diezmo a cargo del obispo de Orihuela, bajo el convenio de 100 pesos anuales (1737-1758)1, en el qual es pot seguir les negociacions entre les autoritats militars i el bisbe d'Oriola per a establir una quantitat fixa provinent del terç delme per a la reparació de les muralles i del castell. S'inclouen a més diverses relacions de les obres que calia realitzar en les muralles i al castell, que ens permet conéixer com eren aquestes estructures defensives i han permés la seua recreació.

[en] In the General Archive of Simancas there is a fi le entitled: Castillo de Guardamar. Se reparan sus fortificaciones del producto del tercio y diezmo a cargo del obispo de Orihuela, bajo el convenio de 100 pesos anuales (1737-1758), in which negotiations between the military authorities and the bishop of Orihuela can be followed to establish a fixed amount from the third tithe for the repair of the walls and the castle. It also includes several reports of the works that had to be carried out on the walls and in the castle, which allows us to know what these defensive structures were like and have allowed their recreation.
[ca] El projecte consisteix en la realització d'una ruta literària i historicoartística per la ciutat de València per a escolars per part dels estudiants dels graus de Mestre d'Educació Infantil i d'Educació Primària de Florida Universitària. En aquesta programació s'integren els objectius, els continguts i les competències específiques de Didàctica de les Ciències Socials i de Planificació de la Llengua i la Literatura. L'experiència s'ha realitzat en el curs 2014-2015 i hi han participat cinc grups de 4t curs. Des del paradigma de l'educació literària es considera que les rutes literàries són un recurs transversal d'un gran valor, ja que contemplen la interacció entre els espais urbans i el fet literari. Des de la Didàctica de les Ciències Socials s'aposta per traspassar els murs de l'escola i apropar-se a l'entorn urbà amb la finalitat de plantejar propostes problematitzades de "ciutat viscuda ". L'espai urbà es presenta com una experiència didàctica col·lectiva, en un entorn interdisciplinari d'aprenentatge. En el projecte s'aborden aspectes metodològics com l'enfocament globalitzador de les àrees curriculars en Educació Infantil, o el tractament integrat de llengua i contingut en Educació Primària; per poder programar aprenentatges no lingüístics (ciències socials) tot utilitzant el valencià com a llengua vehicular.

[en] This learning project involves the programming of a literary, artistic and historical route in the city of Valencia designed by undergraduates of Florida Universitària education degrees addressed to both Pre-school and primary students. Within this integrated programming, objectives, contents and specific skills of Didactics of Social Sciences and Language and Literature are included. The experience was developed with five fourth course groups along 2014-2015 academic course. From the paradigm of the Literary Education, these routes are considered a great value resource, as transversal source of interaction between urban areas and the literary fact. From the Didactics of Social Sciences, it is planned to go further the walls of the school and stay closer to the urban environment in order to suggest problematized proposals of "lived city". Urban space represents a collective learning experience within an interdisciplinary learning environment. The project addresses elementary school methodological lines such as the globalizing approach of curriculum areas or the Content and Language Integrated Learning; leading to plan nonlinguistic learnings using Valencian (Catalan) as vehicular language.
[ca] El concepte de traducció ha canviat moltíssim durant les darreres dècades: hem passat de l'equivalència absoluta a l'ampliació de la definició d'aquest camp fins a límits de vegades insospitats. I és que, efectivament, la traducció és sempre reflex del tipus de societat que la genera, així que no és d'estranyar que una cultura com l'occidental, contradictòria, híbrida, enriquida per les migracions però també carregada de problemes pels xocs interculturals, oferisca una definició de traducció que és ara un procés mai neutre i èticament complex. Les distintes teories contemporànies ajuden molt a reflexionar sobre tot açò, i reflecteixen les eleccions que com a traductors fem constantment, les nostres negociacions i els marges d'(in)fidelitat en què ens moguem respecte a un nucli de significat que ha deixat de ser universal.

[en] In the latest decades the concept of translation has dramatically changed: we have gone from absolute equivalence to a widening of the definition of this field which sometimes reaches unforeseen limits. Translation certainly reflects the kind of society which produces it and, thus, it is hardly surprising that a culture like the western one – contradictory, hybrid and enriched thanks to migration but at the same time burdened with problems arising from cross-cultural clashes – offers a definition of translation as a never-neutral and ethically-complex process. The different current theories provide much help when pondering over these issues and reflect the choices which we, translators, constantly make, our negotiations and the margins of (in)fidelity between which we move, always around a core meaning which is no longer universal.
[ca] L'estudi dels temps verbals és un camp ben llaurat en l'àmbit de les llengües romàniques. En català, en tenim bons estudis i monografies excel·lents. En aquest article proposem una revisió d'aquesta qüestió a partir del Corpus Informatitzat del Català Antic (CICA) i del Metacorpus que és el Corpus Informatitzat Multilingüe de Textos Antics i Contemporanis (CIMTAC), i, al si d'aquest, el Corpus Informatitzat per a la Gramàtica del Català Antic (CIGCA). Aquests corpus estan desenvolupats al si de l'ISIC-IVITRA –o, amb la participació essencial d'aquest, com ara quant al CICA–. Presentem un estudi de les formes cantaraen un eix cronològic que va des dels primers exemples, al segle xii, fins al segle xvi amb l'objectiu d'identificar-ne els valors primerencs, descriure el desplegament progressiu de les formes i determinar com i quan les formes en cantara assumeixen les funcions sintàctiques típiques associades a l'imperfet de subjuntiu pròpies actualment del castellà i, també, de gran part de les varietats valencianes del català.

[en] The analysis of verbal tenses is a well-studied topic in Romance Languages, for which there are excellent studies and monographs in what pertains to the Catalan language. In this article we offer an overview of this topic based on an analysis of several electronic corpora developed within the Institute ISIC-IVITRA or with its participation, such as: the Electronic Corpus of Old Catalan (Corpus Informatitzat del Català Antic [CICA]), the Metacorpus(that is the Electronic Multilingual Corpus of Old and Contemporary Texts, Corpus Informatitzat Multilingüe de Textos Antics i Contemporanis [CIMTAC]), and the Electronic Corpus for the Old Catalan Grammar (Corpus Informatitzat per a la Gramàtica del Català Antic [CIGCA]). We study the forms of the verb cantara from the first examples of its use in the 12th century to the end of the 16th century. Our intention is to identify their main values, describe the progressive development, and determine how and when these forms assumed the typical syntantic functions associated with the imperfect subjunctive that are typical of Castilian and of many of the Valencian varieties of the Catalan language.
[ca] L'objectiu d'aquest article és fer una anàlisi de les principals dinasties comercials valencianes durant el segle XVIII per esbrinar si les seues activitats eren pròpies d'empresaris moderns, a diferència dels membres de la burgesia en segles anteriors. També es fa una diferenciació entre la burgesia sedera i la de negocis i els seus màxims representants en dinasties que desenvoluparen les seues tasques. A més, es fa una comparació amb el cas de les manufactures d'Alcoi, on trobem una gran proporció de nobles que s'enriqueixen amb els negocis, i dona una explicació de la formació d'un sistema fabril a finals de la centúria i a principis del segle XIX.

[en] The purpose of this article is to analyze the main Valencian commercial dynasties during the 18th century, to find out if their activities were characteristic of modern entrepreneurs, unlike members of the bourgeoisie in previous centuries. A distinction is drawn between the sedate bourgeoisie and the business bourgeoisie and their senior representatives in dynasties that carried out their tasks. In addition, a comparison is made with the case of the Alcoy manufacturing industry, where a large proportion of nobles who prospered in business, giving an explanation of the formation of a manufacturing system in the late 18th century and early 19th century.
[ca] El treball analitza l'adequació de les perioditzacions de la història de la llengua catalana amb l'objectiu proposar-ne una que siga compatible amb el caràcter social de què actualment pretenen revestir-se la majoria de les històries de la llengua. Així, es considera fora de lloc el tractament d'algun període previ a l'existència de la llengua catalana, com la de la romanització, i es rebutja alguna etiqueta que és una tradició inventada, com la de la reconquista. La proposta d'una periodització es resumeix en quatre etapes basades en factors sociolingüístics: sorgiment, consciència, plenitud i conflicte lingüístic.

[en] The work analyses how of suitable are the periodizations of the history of the Catalan language with the aim to propose one that could be compatible with the social nature of what at present pretend to encase most of the histories of the language. Like this, it considers out of place the treatment of some previous period at the existence of the Catalan language, as that of the Romanization, and rebuffs some tag that is a tradition invented, as that of the Reconquest. The proposal of a periodization summarises at four stages based at sociolinguistic factors: emergence, conscience, plenitude and linguistic conflict.
[ca] En aquest treball es mostren els resultats d'un programa de seguiment via satèl∙lit de juvenils d'Àguila reial i Àguila de panxa blanca iniciat a l'any 2002, en el qual es comparen les diferents estratègies durant l'etapa de dispersió de ambdues espècies. Per això es marcaren un total de 15 pollets d'Àguila reial i 15 d'Àguila de panxa blanca procedents de la Comunitat Valenciana, Múrcia i Catalunya, mitjançant emissors satel∙litals (PTTs) amb els quals s'ha pogut seguir, segons les localitzacions del Sistema Argos i GPS, els moviments d'aquestes aus. Per al cas de l'Àguila de panxa blanca, s'ha observat l'existència d'un període de dependència de entre tres i quatre mesos, tot seguit d'un sobtat allunyament del territori natal durant el cinquè i sisè mes per assentarse a les àrees de dispersió juvenil a partir del setè mes de vida. Les anàlisis estadístiques no mostraren diferències significatives entre els sexes, ni en l'edat ni en el temps d'inici de la dispersió. Per al cas de l'Àguila reial s'observa un allunyament gradual durant el primer any, després del qual s'observa un progressiu apropament al territori natal en alguns individus. Amb totes aquestes dades es confirma per primera vegada la capacitat de l'Àguila de panxa blanca per a reproduir‐se a gran distància del seu territori natal, es a dir, absència de comportament filopàtric, la qual cosa implica l'existència de fluix gènic entre diferents poblacions de la Península Ibèrica. Açò té importants implicacions en matèria de conservació fent necessari l'establiment de mesures coordinades a nivell interregional i internacional.

[en] Here we show the results of a satellite tracking program of Golden eagle and Bonelli's eagle's juveniles started in Spain in 2002. Different strategies during juvenile dispersal are compared between both species. Fifteen Golden eagle and 15 Bonelli's eagle's juveniles were tracked using platform transmitters terminals (PTTs) and satellite telemetry. Nestlings were tagged in the Autonomous regions of Valencia, Murcia and Catalonia (Spain). For data reception both the Argos and GPS systems were used to track animal movements. In the case of Bonelli's eagle there is a dependence period ranging from three to four months, followed by a sudden increase in the distance from the natal territory during the fifth and sixth month. The settlement in the juvenile dispersal areas occurred at the seventh month. We did not find statistical differences between sexes, regarding to age and timing of the onset of dispersal. In the case of Golden eagles we observed a progressive increase in the distance from the natal territory during the first year, followed by a gradual approach to natal territories for some individuals. This is the first documented case of recruitment for Bonelli's eagle far away from the natal territory. This shows a non‐phylopatric behaviour, thus implicating the existence of gene flow among the different Bonelli's eagle's populations in the Iberian Peninsula. This has important conservation implications, making necessary the establishment of coordinated actions both at an interregional and international level.
[ca] L'objectiu principal del present article ha estat analitzar a la llum dels diferents hipotextos, en especial la Ilíada d'Homer, l'Eneida de Virgili i l'Andromaque de Jean Racine, dos relats en llengua catalana protagonitzats per la figura d'Andròmaca: la prosa "Andròmaca" (1976/1981) del volum Les roques i el mar, el blau de Salvador Espriu (1913-1985), una de les seves darreres obres publicades, i el conte homònim de l'escriptor i investigador universitari del Camp de Tarragona Magí Sunyer (1958), recollit a Andròmaca i el centaure (2014). L'aplicació dels plantejaments de Gérard Genette sobre el funcionament de la hipertextualitat ha permès, en definitiva, aprofundir en la construcció intertextual de les obres catalanes seleccionades i establirne l'adscripció estètica i ideològica: la visió tràgica de la vida i el jansenisme en el cas de la transposició d'Espriu, i la postmodernitat i el feminisme en el interessant cas del text de Sunyer, situat entre el travestiment i la transposició.

[en] The main goal of this paper is to analyze two Catalan literary texts in which the main character is Andromache: the potrait "Andromache" (1976/1981) in the book Les roques i el mar, el blau by Salvador Espriu (1913-1985), one of his last works, and the short-story "Andromache," from Andròmaca i el centaure (2014) by Magí Sunyer (1958), a writer and university researcher from the Tarragona region. Applying Gérard Genette's theory on how hypertextuality operates in literary texts, the present analysis considers several hypotexts, specifically, Homer's Iliad, Virgil's Aeneid, and Andromache by Jean Racine. Finally, we discuss the intertextual construction of both texts in greater depth and define their aesthetic and ideological ascription: a tragic view of life and Jansenism in Espriu's transposition, and postmodernity and feminism in Sunyer's short-story, an interesting case between travesty and transposition.
[ca] El jaciment de Banys de la Reina de Calp representa un bé patrimonial de primer ordre de la comarca de la Marina Alta. La seua difusió i protecció passa necessàriament pel seu estudi i coneixement. Aquest article està basat en les últimes intervencions dutes a terme en una zona concreta: les termes domèstiques de la domus 1 de pati circular. Hem arreplegat les dades de passades intervencions, les de 1988 fins a l'any 1995, a les quals sumem les nostres de 2009 a 2014 en punts ben concrets. Aquestes intervencions en la zona nord, est, sud i oest del complex termal han resultat fonamentals per a reconsiderar l'evolució del monument des de les darreries del segle iii fins a les del segle vi d.C. S'hi han pogut ajustar les cronologies de la construcció, les reformes, els canvis d'activitat i, finalment, del seu abandonament. A més, la investigació ha servit per a assentar les bases d'un estudi més ampli del conjunt de la casa que ens parla, també, del moment de canvi que suposa l'època vàndala en el segle v i la posterior bizantina en el jaciment, èpoques on els circuits comercials del Mediterrani tenen punts claus de redistribució des de l'illa d'Eivissa, dels quals Banys de la Reina en són una part important.

[en] The Banys de la Reina from Calp site represents a heritage property of the first class of the Alta Marina region. Its dissemination and protection necessarily passes through its study and knowledge. This article is based on the latest interventions carried out in a specific area: the domestic terms of the circular domus 1. We have collected the data of past interventions, from 1988 to 1995, which we add ours from 2009 to 2014 in very specific points. These interventions in the north, east, south and west of the thermal complex have proved fundamental to reconsider the evolution of the monument from the end of the third century until the sixth century BC. The chronologies of the construction, the reforms, the changes of activity and finally their abandonment status has forced us to adjust them. In addition, the investigation has served to lay the foundations for a broader study of the whole house, which also speaks of the moment of change that the Vandal period represents in the 5th century and the Byzantine period in the site, times where the commercial circuits of the Mediterranean have key points of redistribution from the island of Ibiza, among which Banys de la Reina was an important part.